Učenici 6.c, danas imamo dva školska sata!

1. sat ćemo učiti još jedan glagolski način – kondicional, a 2. sat ćemo vježbati zadatke.

* prije čitanja teksta u udžbeniku i gledanja videolekcije, ponovite glagolski pridjev radni i aorist pomoću bilježnice iz hrvatskoga jezika
* pročitajte sve o kondicionalu u vašim udžbenicima nas str. 90, 91. i 92.
* pogledajte i videolekciju na sljedećoj poveznici (ne trebate zapisivati zadatke iz videolekcije, ali ih pokušajte riješiti usmeno)

<https://www.youtube.com/watch?v=gIQr_wSKQTY>

U bilježnice zapišite plan ploče:

**Kondicional**

**Želio bih osnovati** štedionicu smijeha. **→ želja**

**Osnovao bih** štedionicu smijeha. **→ mogućnost**

Kad **bih osnovao** štedionicu, ljudi **bi imali** bezbrižnu starost. **→ pogodba**

**Kondicional je glagolski način koji izriče mogućnost, želju i pogodbu pa se zato zove pogodbeni način.**

Kad **bih osnovao** štedionicu, ljudi **bi imali** bezbrižnu starost. **sadašnjost**

 ↓ ↓

 glagolski način glagolski način

 **kondicional prvi kondicional prvi**

 Da **sam osnovao** štedionicu, ljudi **bi bili imali** bezbrižnu starost. **prošlost**

 ↓ ↓

glagolsko vrijeme glagolski način

 **perfekt**  **kondicional drugi**

**TVORBA KONDICIONALA**

**Kondicional prvi:**

osnovao bih

**glagolski aorist**

 **pridjev radni pom. glagola biti**

**Kondicional drugi:**

bio bih osnovao

**kondicional prvi glagolski pridjev radni**

 **pom. glagola biti**

**SPREZANJE GLAGOLA U KONDICIONALU**

primjer: glagol htjeti

 **kondicional prvi**

 jd. mn.

1. htio bih 1. htjeli bismo

2. htio bi 2. htjeli biste

3. htio bi 3. htjeli bi

 **kondicional drugi**

 jd. mn.

1. bio bih htio 1. bili bismo htjeli

2. bio bi htio 2. bili biste htjeli

3. bio bi htio 3. bili bi htjeli

U bilježnicu prepišite i riješite sljedeće zadatake:

**1. Prepiši zadane rečenice tako da budu gramatički točne.**

a) Htio bi napisati zadaću.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Bi li mi pomogli riješiti ove zadatke?

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) I mi bi trebali imati koristi od ove zadaće.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Odredi izriče li se kondicionalom mogućnost, želja ili pogodba.**

a) Želio bih vam iznijeti svoje ideje o budućem projektu. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Posjetio bih vas kada dođem idući put u grad. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Ako se slažete, odredili bismo mjesto i vrijeme sastanka. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. sat – Kondicional – vježba

* riješite zadatke u RB na str. 94. i 95.

U 5. zadatku na str. 95. pripazite na postavljanje pitanja.

Točno je: Bih li mijenjao boje kao kist?

Pogrešno je: Da li bih mijenjao boje kao kist?

Riješene zadatke u bilježnici i RB fotografirajte i pošaljite u privatnoj poruci na Yammer **do srijede 29.4.2020. do 18:00 sati.**